2.  ลักษณะการประกอบธุรกิจ

    1.  ประวัติความเป็นมาและพัฒนาการที่สำคัญ

บริษัทไทยรุ่งยูเนี่ยนคาร์ จำกัด (มหาชน) จดทะเบียนจัดตั้งเป็นบริษัทจำกัด
ตามประมวลกฎหมายแพ่งและพาณิชย์ เมื่อวันที่ 1 ตุลาคม 2516 โดยมีทุนจดทะเบียนเริ่มแรก 2
ล้านบาท แบ่งออกเป็นหุ้นสามัญ 2,000 หุ้น มูลค่าหุ้นละ 1,000 บาท
เพื่อดำเนินธุรกิจต่อเติมตัวถังรถยนต์เป็นรถยนต์เพื่อการพาณิชย์

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน

  ตุลาคม 2516 จัดตั้งบริษัทในนาม บริษัทไทยรุ่งยูเนี่ยนคาร์ จำกัด ด้วยทุนจดทะเบียน 2 ล้านบาท

  กันยายน 2533 เพิ่มทุนจดทะเบียนอีก 40 ล้านบาท เพื่อใช้เป็นเงินทุนหมุนเวียนในบริษัท

  พฤศจิกายน 2533 เพิ่มทุนจดทะเบียนอีก 10 ล้านบาท เพื่อใช้เป็นเงินทุนหมุนเวียนในบริษัท

กรกฎาคม 2535 บริษัทฯ ได้เข้าถือหุ้นในบริษัท ไทย วี.พี. ออโต้เซอร์วิส จำกัด ในอัตรา
99.99% ของทุน จดทะเบียน และเรียกชำระแล้ว โดยซื้อที่ราคาเท่ากับมูลค่าที่ตราไว้ (100 บาท)

  สิงหาคม 2535 เพิ่มทุนจดทะเบียนอีก 5 ล้านบาท พร้อมทั้งจัดซื้อเครื่อง DIGITIZER
  ซึ่งช่วยในการออกแบบและทำแม่พิมพ์

  มกราคม 2536 บริษัทฯ เข้าถือหุ้นในบริษัท ไทยรุ่งเจนเนอรัล มอเตอร์ จำกัด ในอัตรา
  99.99% ของทุนจดทะเบียน และเรียกชำระแล้ว โดยซื้อที่ราคาเท่ากับมูลค่าที่ตราไว้ (100
  บาท)

  กุมภาพันธ์ 2536 เพิ่มทุนจดทะเบียนอีก 20 ล้านบาท เพื่อใช้เป็นเงินทุนหมุนเวียนในบริษัท

  มีนาคม 2536 บริษัทฯ ได้ลดสัดส่วนการถือหุ้นในบริษัท ไทยรุ่งเจนเนอรัล มอเตอร์ จำกัด
  และบริษัท ไทย วี.พี. ออโต้เซอร์วิส จำกัด เป็นร้อยละ 94 ของทุนจดทะเบียนของบริษัททั้งสอง
  โดยขายราคาเท่ากับมูลค่าที่ตราไว้ (100 บาท) ให้กับกลุ่มเผอิญโชค

  กันยายน 2536 เพิ่มทุนจดทะเบียนเป็น 320 ล้านบาท
  ทั้งนี้เพื่อเสริมศักยภาพทางภาคอุตสาหกรรม โดยลงทุนนำเครื่องคอมพิวเตอร์แบบ CAD&CAM
  มาใช้ในการออกแบบรถยนต์ นอกจากนี้บริษัทยังนำเทคโนโลยีการชุบเคลืบสีพื้นด้วยระบบไฟฟ้า
  (EDP) มาใช้การผลิตรถ

  พฤศจิกายน 2536 บริษัทได้แปรสภาพเป็นบริษัทมหาชนจำกัด โดยเปลี่ยนชื่อเป็น “บริษัท
  ไทยรุ่งยูเนี่ยนคาร์ จำกัด (มหาชน)” และเพิ่มทุนจดทะเบียนอีก 80 ล้านบาท
  รวมเป็นทุนจดทะเบียน 400 ล้านบาท เพื่อเสนอขายแก่ประชาชนในปี 2537

  พฤศจิกายน 2537 ตลาดหลักทรัพย์แห่งประเทศไทย อนุญาตให้บริษัทฯ
  นำหุ้นเข้าซื้อขายในตลาดหลักทรัพย์แห่งประเทศไทย

  มีนาคม 2540 จัดตั้งบริษัท เดลต้า-ทีอาร์ จำกัด โดยบริษัทฯ ถือหุ้นในอัตรา 41%
  ของทุนจดทะเบียน 10 ล้าน (เรียกชำระแล้ว) เพื่อผลิตเบาะรถยนต์
  และอุปกรณ์ที่เกี่ยวเนื่องกับรถยนต์

  กันยายน 2542 บริษัทฯ เพิ่มทุนจดทะเบียนในบริษัท เดลต้า-ทีอาร์ จำกัด จำนวน 5.1 ล้านบาท
  รวมคิดเป็น 46% ของทุนจดทะเบียนของบริษัทร่วม

มีนาคม 2543 เพิ่มทุนในบริษัท ไทยรุ่งเจนเนอรัล มอเตอร์ จำกัด 6.58 ล้านบาท
โดยสัดส่วนในการถือหุ้นยังคงเท่าเดิม คือ 94%

  พฤศจิกายน 2543 ร่วมลงทุนในบริษัท ไทยออโต้ บอดี้ แอสเซมบลี้ จำกัด จำนวนเงิน 10.92
  ล้านบาท คิดเป็น 91% ของทุนจดทะเบียน และในบริษัท ไทยออโต้ เพรสพาร์ท จำกัด
  จำนวนเงิน 47.32 ล้านบาท คิดเป็น 91% ของทุนจดทะเบียน

  เมษายน 2544 บริษัทไทย วี.พี. ออโต้เซอร์วิส จำกัด (บริษัทย่อย) เข้าซื้อหุ้นสามัญของบริษัท
  ไทยอัลติเมทคาร์ จำกัด ในอัตรา 99.53% ของทุนจดทะเบียน (380 ล้านบาท) จำนวนเงิน 10
  ล้านบาท

  มิถุนายน 2544 เพิ่มทุนในบริษัท ไทยออโต้ เพรสพาร์ท จำกัด 10.10 ล้านบาท
  เพื่อรักษาสัดส่วนการถือหุ้น 91% ของทุนจดทะเบียนเท่าเดิม

  กรกฎาคม 2544 จำหน่ายเงินลงทุนในบริษัท ออโต้ลิฟ (ประเทศไทย) จำกัด ทั้งหมด 10%
  ของทุนจดทะเบียน คือจำนวน 15,000 หุ้น โดยขายในราคาเท่ากับมูลค่าที่ตราไว้ 1,000 บาท
  ให้กับบริษัท ไทย วี.พี. คอร์ปอเรชั่น จำกัด (บริษัทที่เกี่ยวโยง)

  สิงหาคม 2544 บริษัท ไทยอัลติเมทคาร์ จำกัด ลดทุนจดทะเบียนจากเดิม 380 ล้านบาท
  ให้เหลือทุนจดทะเบียน 95 ล้านบาท โดยเป็นการลดจำนวนหุ้นลงตามสัดส่วนเดิม ทำให้บริษัท
  ไทย วี.พี. ออโต้เซอร์วิส จำกัด (บริษัทย่อย) ยังคงมีสัดส่วนการถือหุ้นในบริษัท
  ไทยอัลติเมทคาร์ จำกัด 99.53% ของทุนจดทะเบียนเท่าเดิม

  ธันวาคม 2544 บริษัท ไทยอัลติเมทคาร์ จำกัด ลดทุนจดทะเบียนจากเดิม 95 ล้านบาท
  ให้เหลือทุนจดทะเบียน 25 ล้านบาท โดยเป็นการลดจำนวนหุ้นลงตามสัดส่วนเดิม ทำให้บริษัท
  ไทย วี.พี. ออโต้เซอร์วิส จำกัด (บริษัทย่อย) ยังคงมีสัดส่วนการถือหุ้นในบริษัท
  ไทยอัลติเมทคาร์ จำกัด 99.53% ของทุนจดทะเบียนเท่าเดิม

  ธันวาคม 2544 มีมติกรรมการอนุมัติให้เปลี่ยนแปลงมูลค่าหุ้นที่ตราไว้ของบริษัท จากมูลค่าหุ้นละ
  10 บาท เป็นมูลค่าหุ้นละ 1 บาท และเปลี่ยนแปลงหุ้นสามัญจดทะเบียนจาก 40 ล้านหุ้น เป็น
  400 ล้านหุ้น (ประชุมวิสามัญผู้ถือหุ้น เมื่อวันที่ 24 มกราคม 2545
  และจดทะเบียนเปลี่ยนแปลงมูลค่าหุ้นที่ตราไว้ และจำนวนหุ้นสามัญจดทะเบียน
  พร้อมทั้งแก้ไขหนังสือบริคณห์สนธิ ข้อ 4 ของบริษัท ที่กระทรวงพาณิชย์ เมื่อวันที่ 30 มกราคม
  2545)

ประกาศนียบัตร

29 เมษายน 2541 ได้รับประกาศนียบัตร ISO9002 โดยการรับรองจากสถาบัน BVQI (Bureau
Veritas Quality International) ในด้านการขึ้นรูปชิ้นส่วนโลหะและประกอบชิ้นส่วนรถยนต์

15 มิถุนายน 2542 ได้รับประกาศนียบัตร ISO9001 โดยการรับรองจากสถาบัน BVQI
ในด้านการออกแบบ และประกอบรถยนต์ดัดแปลง

13 ตุลาคม 2542 ได้รับประกาศนียบัตร QS9000 ในด้านการขึ้นรูปชิ้นส่วนโลหะ
และประกอบชิ้นส่วนรถยนต์

3 เมษายน 2543 ได้รับใบอนุญาตแสดงเครื่องหมาย Thailand Brand
จากกรมส่งเสริมการส่งออก กระทรวงพาณิชย์

2.  ภาพรวมการประกอบธุรกิจของบริษัท บริษัทย่อย และบริษัทร่วม

บริษัทไทยรุ่งยูเนี่ยนคาร์ จำกัด (มหาชน) เป็นผู้ประกอบธุรกิจในอุตสาหกรรมยานยนต์ โดยมีบริษัท
ไทยรุ่งเจนเนอรัล มอเตอร์ จำกัด, บริษัทไทย วี.พี. ออโต้เซอร์วิส จำกัด, บริษัทไทยออโต้
เพรสพาร์ท จำกัด และ บริษัทไทยออโต้ บอดี้ แอสแซมบลี้ จำกัด เป็นบริษัทย่อย
และบริษัทเดลต้า-ทีอาร์ จำกัด เป็นบริษัทร่วมทุน ซึ่งมีลักษณะการประกอบธุรกิจ ดังนี้

การออกแบบและพัฒนาผลิตภัณฑ์ ที่ผ่านมาจะมุ่งเน้นด้านการพัฒนาผลิตภัณฑ์รถยนต์ดัดแปลงประเภทต่าง
ๆ ตลอดจนการออกแบบแม่พิมพ์และชิ้นส่วน ในส่วนของการผลิตแม่พิมพ์, อุปกรณ์จับยึด
และการผลิตชิ้นส่วน จะเป็นการผลิตเพื่อจำหน่ายให้ลูกค้ากลุ่มรถยนต์, กลุ่มรถจักรยานยนต์
และเพื่อใช้ภายในบริษัทเอง นอกจากนั้นบริษัท ฯ
ยังส่งชิ้นส่วนที่ผลิตในส่วนของรถยนต์ดัดแปลงออกไปจำหน่ายในต่างประเทศ
ลักษณะการประกอบธุรกิจที่สำคัญอีกอย่างหนึ่ง คือ การรับจ้างประกอบ และดัดแปลงรถยนต์ต่างๆ
การรับจ้างดัดแปลงรถยนต์จะเป็นการรับจ้างจากตัวแทนจำหน่ายรถยนต์ เพื่อเป็นรถ STATION
WAGON, DOUBLE CAB และรับจ้างดัดแปลงรถอื่น ๆ เช่น รถพยาบาล, รถห้องเย็น, รถมินิบัส
เป็นต้น

ในส่วนของบริษัท ไทยรุ่งเจนเนอรัล มอเตอร์ จำกัด ซึ่งเป็นบริษัทย่อย
มีการประกอบธุรกิจด้านการผลิตรถบรรทุกเชิงพาณิชย์ การรับจ้างประกอบทั่วไป
และการผลิตแม่พิมพ์และอุปกรณ์จับยึดโดยได้รับการส่งเสริมการลงทุนจาก BOI

บริษัท ไทยออโต้ เพรสพาร์ท จำกัด และบริษัทไทยออโต้ บอดี้ แอสเซมบลี้ จำกัด เป็นบริษัทย่อย
ซึ่งเริ่มก่อตั้งในปี 2543 เพื่อรองรับการขยายกำลังการผลิตในปี 2545 โดยในลำดับแรก
บริษัทไทยออโต้ เพรสพาร์ท จำกัด ดำเนินการประกอบธุรกิจด้านการผลิตชิ้นส่วน
โดยได้รับการส่งเสริมการลงทุนจาก BOI เพื่อจำหน่ายให้ลูกค้ากลุ่มรถยนต์ กลุ่มรถจักรยานยนต์
ในพื้นที่บริเวณอีสเทอร์นซีบอร์ด และบริเวณใกล้เคียง รวมถึงตลาดส่งออกด้วย

บริษัท ไทย วี.พี. ออโต้เซอร์วิส จำกัด ซึ่งเป็นบริษัทย่อยอีกบริษัทหนึ่งนั้น
ประกอบธุรกิจด้านศูนย์บริการหลังการขาย สำหรับรถยนต์ดัดแปลงของบริษัทไทยรุ่งยูเนี่ยนคาร์ จำกัด
(มหาชน) และในปี 2544 ได้เข้าลงทุนในบริษัท ไทยอัลติเมทคาร์ จำกัด
เพื่อขยายธุรกิจประเภทการจำหน่ายรถยนต์ โดยบริษัทไทยอัลติเมทคาร์ จำกัด เป็นตัวแทนจำหน่าย
และศูนย์บริการหลังการขายสำหรับรถยนต์ Land Rover
รวมทั้งเป็นผู้จำหน่ายอุปกรณ์รถยนต์ดัดแปลง และอะไหล่ต่าง ๆ

สำหรับบริษัท เดลต้า-ทีอาร์ จำกัด เป็นบริษัทร่วมทุนกับบริษัทของญี่ปุ่น
เพื่อผลิตเบาะรถยนต์และอุปกรณ์ที่เกี่ยวเนื่องกับเบาะรถยนต์

นโยบายการแบ่งการดำเนินงานของบริษัทในกลุ่ม ให้บริษัทย่อยแต่ละบริษัทประกอบธุรกิจ
โดยพยายามดำเนินธุรกิจให้มีกำไร
และอยู่รอดได้ด้วยความสามารถในการประกอบธุรกิจของบริษัทย่อยนั้น ๆ
และภายใต้กรอบนโยบายจากบริษัทแม่

โครงสร้างของกุล่มบริษัทไทยรุ่งยูเนี่ยนคาร์ จำกัด (มหาชน) และบริษัทย่อย

ณ วันที่ 31 ธันวาคม 2544

3.  โครงสร้างรายได้ของบริษัทไทยรุ่งยูเนี่ยนคาร์ จำกัด (มหาชน) และบริษัทย่อย ในปี
    2542-2544

หน่วย พันบาท

+--------------------+-----+------+------+---+------+---+-----+---+
| ผลิตภัณฑ์/บริการ       | ดำ  | %การ | ปี    |   | ปี    |   | ปี   |   |
|                    | เนิน | ถือหุ้น | 2542 |   | 2543 |   | 2   |   |
|                    | การ |      |      |   |      |   | 544 |   |
+--------------------+-----+------+------+---+------+---+-----+---+
|                    | โดย | ของ  | ร    | % | ร    | % | รา  | % |
|                    |     | บริษัท | ายได้ |   | ายได้ |   | ยได้ |   |
+--------------------+-----+------+------+---+------+---+-----+---+
| การรับ              | TRU | -    | 181  | 1 | 364  | 2 | 7   | 2 |
| จ้างประกอบและดัดแปลง |     |      | ,407 | 9 | ,701 | 3 | 19, | 4 |
|                    |     |      |      | . |      | . | 868 | . |
|                    |     |      |      | 5 |      | 2 |     | 9 |
|                    |     |      |      | 3 |      | 0 |     | 5 |
+--------------------+-----+------+------+---+------+---+-----+---+
| การจำหน่ายชิ้นส่วน     | T   | 94   | 329  | 3 | 476  | 3 | 6   | 2 |
| แม่พิมพ์ และจิ๊ก        | RU, |      | ,434 | 5 | ,046 | 0 | 07, | 1 |
|                    | TRG |      |      | . |      | . | 152 | . |
|                    |     |      |      | 4 |      | 2 |     | 0 |
|                    |     |      |      | 7 |      | 8 |     | 4 |
+--------------------+-----+------+------+---+------+---+-----+---+
| การจำหน่ายอะไหล่     | T   | 94,  | 409  | 4 | 705  | 4 | 1,2 | 4 |
| อุปกรณ์และบริการ      | VS, | 99   | ,278 | 4 | ,940 | 4 | 32, | 2 |
|                    | TUC | .53* |      | . |      | . | 603 | . |
|                    |     |      |      | 0 |      | 9 |     | 7 |
|                    |     |      |      | 7 |      | 1 |     | 2 |
+--------------------+-----+------+------+---+------+---+-----+---+
| การจำหน่ายรถ        | T   | 99   | 8    | 0 | 25   | 1 | 3   | 1 |
|                    | RU, | .53* | ,645 | . | ,357 | . | 25, | 1 |
|                    | TUC |      |      | 9 |      | 6 | 785 | . |
|                    |     |      |      | 3 |      | 1 |     | 2 |
|                    |     |      |      |   |      |   |     | 9 |
+--------------------+-----+------+------+---+------+---+-----+---+
| รวมรายได้ทั้งสิ้น       |     |      | 928  | 1 | 1    | 1 | 2,8 | 1 |
|                    |     |      | ,764 | 0 | ,572 | 0 | 85, | 0 |
|                    |     |      |      | 0 | ,044 | 0 | 408 | 0 |
|                    |     |      |      | . |      | . |     | . |
|                    |     |      |      | 0 |      | 0 |     | 0 |
|                    |     |      |      | 0 |      | 0 |     | 0 |
+--------------------+-----+------+------+---+------+---+-----+---+

* TRU ถือหุ้นใน TVS 94% และ TVS ถือหุ้นใน TUC 99.53%

4.  เป้าหมายการดำเนินธุรกิจ (Goal)

จากการแข่งขันที่รุนแรงขึ้นในอุตสาหกรรมดัดแปลงต่อเติมตัวถังรถยนต์ ชิ้นส่วนและแม่พิมพ์
โดยเฉพาะคู่แข่งในระดับต่างชาติ บริษัทฯ
จำเป็นอย่างยิ่งที่ต้องมีความมุ่งมั่นในการดำเนินธุรกิจเชิงรุก
เพื่อเร่งยกระดับคุณภาพสินค้าให้ได้ระดับมาตรฐานสากล
ผลิตสินค้าให้ได้ตามความต้องการของลูกค้าในเวลาที่กำหนด โดยใช้ต้นทุนตามเป้าหมาย
เร่งรัดให้นำเทคโนโลยีที่เหมาะสมมาใช้ในกระบวนการออกแบบ การผลิต
และการจัดการให้มีประสิทธิภาพอย่างจริงจัง
รวมทั้งยกระดับความรู้ความสามารถของพนักงานทุกระดับให้ทันกับการเปลี่ยนแปลงของโลกภายนอก
และมีส่วนร่วมในการรักษาสิ่งแวดล้อม